Diari Oficial de la Generalitat Valenciana


Sumari del DOGV 3029, del 07-07-1997 (1997/8872)

ACORD de 17 de juny de 1997, del Govern Valencià, pel qual s'adjudica definitivament la concessió de l'emissora de radiodifusió sonora en ones mètriques d'Algemesí (89.0 mhz), i s'autoritza el traspàs d'aquesta del seu actual titular, Editorial Prensa Valenciana, SA, en favor d'Ibérica de Comunicaciones, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3029

Data del DOGV
:   07-07-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/8872


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, pel qual s'adjudica definitivament la concessió de l'emissora de radiodifusió sonora en ones mètriques d'Algemesí (89.0 mhz), i s'autoritza el traspàs d'aquesta del seu actual titular, Editorial Prensa Valenciana, SA, en favor d'Ibérica de Comunicaciones, SA.  
El Govern Valencià, en la reunió del dia 17 de juny de 1997, adoptà l'acord següent:  
Per Acord de 28 de juliol de 1989, el Govern Valencià va adjudicar provisionalment a Editorial Prensa Valenciana, SA, la concessió per a la instal·lació i funcionament d'una emissora de radiodifusió sonora en ones mètriques, amb modulació de freqüència, a Algemesí, en la freqüència 89.0 MHz.  
Posteriorment, es va rebre a la Direcció General de Comunicació, de la Conselleria de Presidència, una sol·licitud de transmissió de titularitat de la citada concessió del seu titular, Editorial Prensa Valenciana, SA, a favor de Ibérica de Comunicaciones, SA.  
Aprovat el corresponent projecte tècnic de les instal·lacions i complits els tràmits administratius previstos en les disposicions aplicables, així com examinada la documentació relativa al canvi de titularitat proposat, i atès que Ibérica de Comunicaciones, SA, compleix els requisits legals exigits per la disposició addicional sisena de la Llei d'Ordenació de les Telecomunicacions, a proposta del conseller de Presidència, el Govern Valencià,   
ACORDA:  
Primer  
Adjudicar definitivament a Editorial Prensa Valenciana, SA, la concessió definitiva d'una emissora de radiodifusió sonora en ones mètriques, amb modulació de freqüència, a Algemesí, amb subjecció a les normes contingudes en el Decret 40/1989, de 13 de març, del Govern Valencià, i altres de normativa aplicable.  
Les característiques tècniques de la citada emissora, autoritzades i inspeccionades per la Direcció General de Telecomunicacions, són les següents:  
- Coordenades: 39º, 17' 03'' N  
00º, 29' 43'' W  
- Cota (m): 160  
- Denominació de l'emissió: 256KF8EHF  
- Freqüència (MHz): 89.0  
- Potència radiada aparent màxima (w): 600 (per a 150º)  
- Potencia màxima nominal de l'equip transmissor (w): 300  
- Potència d'eixida autoritzada de l'equip transmissor (w): 166  
- Sistema radiant: Directiu. dipol+director+reflector. 2 elements. Gmàx: 7,5 db. Sector (130º-170º)  
- Altura sobre el sòl del centre elèctric de l'antena (m): 26  
- Altura del pal (m): 30  
- Altura efectiva màxima (m): 166  
- Polarització: vertical  
La freqüència assignada queda condicionada, en el seu cas, al tràmit de la coordinació internacional.  
Segon  
Autoritzar el canvi de titularitat de la concessió de la citada emissora de radiodifusió sonora en ones mètriques, amb modulació de freqüència, del seu actual titular, Editorial Prensa Valenciana, SA, a favor d'Ibérica de Comunicaciones, SA.  
Tercer  
La concessió definitiva implica per al titular d'aquesta l'acatament de la normativa aplicable, tant estatal com autonòmica, durant el seu període de vigència. L'incompliment dels requisits legals podrà donar lloc a la seua revocació.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir de l'endemà de la notificació o publicació d'aquest acord en el Diari Oficial de la Generalitat Valenciana, de conformitat amb allò establert en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú».  
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO